लैंड फॉर जॉब स्कैम मामले में लालू, राबड़ी और मीसा को समन, 15 मार्च को कोर्ट ने पेश होने को कहा
Breaking News Headlines Update; Dainik Bhaskar Breaking News Headlines Today, India and World Latest Pictures Videos, Pictures, and More From Dainik Bhaskar पश्चिम बंगाल में तीन दिन से लापता TMC नेता का शव कुएं में मिला - उद्धव सरकार में देवेंद्र फडणवीस और गिरीश महाजन को जेल में डालने की कोशिश हुई थी, CM शिंदे का दावा
लैंड फॉर जॉब स्कैम में लालू प्रसाद यादव और उनके परिवार की मुश्किलें कम होने का नाम नहीं ले रही है। दिल्ली की राउज एवेन्यू कोर्ट ने आरजेडी सुप्रीमो लालू यादव, पूर्व सीएम और उनकी पत्नी राबड़ी देवी, बड़ी बेटी और राज्यसभा सांसद मीसा भारती को समन जारी किया है। जमीन के बदले नौकरी देने के मामले में सीबीआई की चार्जशीट पर कोर्ट ने समन जारी किया है। 15 मार्च को कोर्ट में सभी को पेश होने के आदेश दिए गए हैं। पढ़ें पूरी खबर...
आज की अन्य बड़ी खबरें...
चेन्नई इंटरनेशनल एयरपोर्ट पर CISF ने स्पाइसजेट सिक्योरिटी स्टाफ से 31 लाख रुपए की ज्वेलरी बरामद की
चेन्नई इंटरनेशनल एयरपोर्ट पर CISF के अधिकारियों ने स्पाइसजेट सिक्योरिटी स्टाफ से 31 लाख रुपए से ज्यादा ज्वेलरी बरामद की है। ज्वेलरी में 5 सोने की चेन और 624 ग्राम का 1 लॉकेट शामिल है। जानकारी के अनुसार ज्वेलरी कुवैत से आने वाली फ्लाइट से लाई गई और अवैध रूप से पैसेंजर को सौंपने की कोशिश की गई।
तिरुपति के रेणिगुंटा इंटरनेशनल एयरपोर्ट के पास निजी कंपनी में आग लगी, फायर ब्रिगेड की गाड़ियां मौके पर
आंध्र प्रदेश में तिरुपति के रेणिगुंटा इंटरनेशनल एयरपोर्ट के पास सोमवार को एक निजी कंपनी में आग लग गई। मौके पर फायर ब्रिगेड की गाड़ियां पहुंच गई हैं। अभी किसी के हताहत होने की जानकारी नहीं है।
AIMIM सांसद असदुद्दीन ओवैसी के रिश्तेदार मजहर उद्दीन खान की मौत, सिर में घाव मिला
AIMIM सांसद असदुद्दीन ओवैसी के रिश्तेदार मजहर उद्दीन खान (60) को सोमवार दोपहर 2 बजे हैदराबाद के अपोलो जुबली हिल्स के इमरजेंसी डिपार्टमेंट में लाया गया। डॉक्टरों ने उन्हें मृत घोषित कर दिया। उनके सिर के दाहिनी ओर घाव था। अपोलो अस्पताल ने आगे की जांच के लिए पुलिस को सूचना दी है।
तुर्किये में भूकंप का झटका, रिक्टर पैमाने पर तीव्रता 5.6 आंकी गई
तुर्किये में सोमवार को भूकंप का झटका महसूस किया गया। भूकंप की तीव्रता रिक्टर पैमाने पर 5.6 आंकी गई। इस झटके से दक्षिणी तुर्किए में कुछ इमारतें गिरने की खबर है। इसमें एक व्यक्ति की मौत हो गई और 69 घायल हो गए।
शिंदे गुट ने शिवसेना के सभी 55 विधायकों को व्हिप जारी किया, ठाकरे गुट ने MLA को डराने का आरोप लगाया
शिवसेना (शिंदे गुट) के प्रतोद भरत गोगावले ने रविवार को शिवसेना के सभी 55 विधायकों को व्हिप जारी किया था। इस व्हिप के चलते ठाकरे गुट के नेता आक्रामक हो गए हैं। ठाकरे गुट के विधायक भास्कर जाधव ने कहा कि शिन्दे गुट के नेता हमें व्हिप के नाम पर डरा रहे हैं, लेकिन हम उनकी इस धमकी से डरने वाले नही हैं। बता दें कि सोमवार यानी 27 फरवरी से महाराष्ट्र विधानसभा का बजट सत्र शुरू हो गया है।
इजराइल में लापता हुए केरल के किसान की घर वापसी, खेती के तरीके सीखने गया था
केरल का एक किसान बीजू कुरियन, जो इजराइल में लापता हो गया था, सोमवार को देश लौट आया। केरल सरकार के प्रतिनिधियों सहित किसानों का एक समूह फरवरी की शुरुआत में इजराइल में खेती के तरीकों को सीखने के लिए गया था। यात्रा के दौरान बीजू लापता हो गया। कुरियन, केरल के कृषि विभाग के प्रधान सचिव की लीडरशिप में गई 28 सदस्यीय टीम का हिस्सा थे। कुरियन 17 फरवरी को गायब हो गया था।
नासिर-जुनैद की DNA रिपोर्ट आई, बोलेरो में दोनों की हडि्डयां थीं 
हरियाणा के भिवानी जिले के लोहारू में 16 फरवरी को जली हुई बोलेरो में मिली हडि्डयां नासिर और जुनैद की ही थीं। एसएफएल और डीएनए टेस्ट रिपोर्ट में साफ हो गया है कि अवशेष भरतपुर के पहाड़ी थाना इलाके के घाटमीका गांव के रहने वाले नासिर और जुनैद के थे। पढ़ें पूरी खबर...
उत्तर प्रदेश की अलीगढ़ जेल में पुलिस अधिकारियों के स्मार्टबैंड और स्मार्टवॉच पहनने पर बैन
उत्तर प्रदेश की अलीगढ़ जेल के अंदर स्मार्ट बैंड और वॉच पहनने पर बैन लगा दिया गया है। अलीगढ़ के जेल अधीक्षक बृजेंद्र सिंह ने भी स्मार्टवॉच और बैंड पहनने पर रोक लगाने का नोटिस जारी किया है। पहले यह व्यवस्था केवल विजिटर्स के लिए लागू थी, लेकिन अब यह कर्मचारियों के लिए भी लागू कर दी गई है।
मथुरा में यमुना-एक्सप्रेसवे पर डिवाइडर से टकराकर बस पलटी; 3 लोगों की मौत, 12 घायल
उत्तर प्रदेश के मथुरा में यमुना-एक्सप्रेसवे पर एक बस डिवाइडर से टकराकर पलट गई। हादसे में हो लोगों की मौत हो गई, जबकि 17 लोग घायल है। सभी को अस्पताल में भर्ती कराया गया है। रिपोर्ट्स के मुताबिक, बस दिल्ली से बिहार जा रही थी। इस दौरान हादसा हो गया।
नगालैंड में मतदान अधिकारियों और सुरक्षाकर्मियों की बस पलटी; एक की मौत, 12 घायल
नगालैंड के वोखा जिले में थिलोंग पुल के पास रविवार को मतदान अधिकारियों और सुरक्षाकर्मियों को ले जा रही एक बस पहाड़ से नीचे गिर गई। हादसे में एक व्यक्ति की मौत हो गई, जबकि 12 लोग गंभीर घायल बताए जा रहे हैं। सभी घायलों को जिला अस्पताल में भर्ती कराया गया है। मीडिया रिपोर्ट्स के मुताबिक, घायलों में झारखंड सशस्त्र पुलिस के 8 और नागालैंड सशस्त्र पुलिस के 1 कर्मी शामिल हैं।
पश्चिम बंगाल में तीन दिन से लापता TMC नेता का शव कुएं में मिला
पश्चिम बंगाल के जलपाईगुड़ी जिले में तीन दिन से लापता TMC नेता का शव रविवार को कुएं में मिला। मीडिया रिपोर्ट्स के मुताबिक, TMC पंचायत मेंबर जगतपाल बरैक की बॉडी मटेली थाना क्षेत्र के नागेश्वरी चाय बागान के एक कुएं से बरामद की गई। वह गुरुवार को एक शादी में गए थे, इसके बाद से ही वह लापता थे।
इसके चलते गुस्साए स्थानीय लोग सड़क पर उतर गए। वहीं पुलिस ने लोगों को आश्वासन दिया कि मामले में शामिल लोगों के खिलाफ कड़ी कार्रवाई करेगी। अब तक 5 लोगों को हिरासत में लिया है। उनसे पूछताछ कर आगे की जांच की जा रही है।
उद्धव सरकार में देवेंद्र फडणवीस और गिरीश महाजन को जेल में डालने की कोशिश हुई थी, CM शिंदे का दावा
महाराष्ट्र के CM एकनाथ शिंदे ने रविवार को दावा किया कि पूर्व CM उद्धव ठाकरे के कार्यकाल में देवेंद्र फडणवीस और गिरीश महाजन को जेल में डालने की कोशिश हुई थी। वे खुद इस बात के गवाह हैं। शिंदे ने कहा कि महाविकास अघाड़ी सरकार में शामिल नेताओं का मानना था कि ऐसा करने पर भाजपा बैकफुट पर आ जाएगी। मैं उस सरकार में न तो मुख्यमंत्री था और न ही गृह मंत्री। इसलिए फडणवीस और महाजन को जेल में डालने से पहले हमने सरकार ही पलट दी।